részlet

© 2023 Falcsik Mari
© 2023 Jelenkor Kiadó
A Jelenkor Kiadó a Libri Könyvkiadó Kft. imprintje.
A borítón Baksai József Próbálj meg szállni című festménye szerepel.
Borítókép © Baksai József
Borítóterv © Váraljai Viktória

ISBN 978 963 518 163 6

Felelős kiadó Nagy Boglárka
Felelős szerkesztő Szenderák Bence
Szerkesztette Csordás Gábor
A szöveget gondozta Hradeczky Moni
Műszaki szerkesztő Rochlitz Vera

Elektronikus változat
eKönyv Magyarország Kft.
www.ekonyv.hu
Készítette Ambrose Montanus

A költők

A bestiák alszanak.

A költők fölébrednek.

Megpróbálnak őszinték lenni.

Vicsorognak, ha nem merik.

Könnyük csorog, ha sikerül.

Ha sikerül, aludni mennek.

A bestiák fölébrednek.

I. A válság első pillanata

Szomjúhozók

Gyerekként idealista dalokat költöttem,

amibe realista felnőttek kapaszkodtak.

Majd felnővén realista szövegeket írtam,

amin végképp csonttá száradt hitű öregek

kérték számon hajdani idealizmusomat.

Mintha tartoztam volna nekik azzal,

hogy azt a gyerektejet örökre fejhetik.

A Hanyban

Magam elé képzelem az inuk szakadtáig földjeiken dolgozó

hansági őseimet,

ahogy lóról, szekérről, majd biciklizve ki a tagba, sebtiben

odavillan a szemük,

és máris robognak tovább három folyó, két tó és a lápi víz

számlálatlan fényplatója mentén,

hogy megértsem, miképp tudtak ilyen szárazföldiek maradni

ennyi víz között.

Ha

Ha virágládádba fészkel egy madár,

akkor egy óvatos pillantással

köszönd meg ezt a vak bizalmat,

és indulj a folyosó másik szárnyán

a lift felé.

A lírikus életrajza

Kergetni sosem hallott,

legismertebben fölzúgó dallamot,

szív szivárványát, lélek húsa

szagát, fölzsongó életsejtést,

szilajodó habzsos gyönyörre

jussot, légi kastély képét, kéklő

békét, virágos remény mezejét,

hűs távlatot, tengermélyi eget –

– és színről színre meglátni

az ember sejtbe gyúrt

súlyos örökségét, leküzdetlen

sóvárságát, felemás akarását,

csapkolódó árva ösztöneit,

hasadó tudatát, jóra való görcse

izzadságát, az összeomló jót,

a belőle fakadó bűnt, halált,

háborút, vert gyermeket.

Még megvan a szemünk

Szilánkos jéghanggal reccsen a gerinc,

visszhangzik a bokrokba taposás.

Rebbennek a fészektelenek.

Ott riadnak az őzikeszegények,

amott a bármivel megjelöltek.

Itt futunk mi, látók.

Még megvan a szemünk.

Nincsen kétség:

a vadászat elkezdődött.

Tartalom

A költők

I. A válság első pillanata

Szomjúhozók

A Hanyban

Ha

A lírikus életrajza

Még megvan a szemünk

Már sohasem

Pillangóvirág

Mi a terv

A válság első pillanata

Die Selbstjäger

Nem beszélünk

Visszatartott álmok

A trónfosztóról

Az éjszaka állatai

Mikor még

City Life

Az utolsó nyíregyi nyár

Néha összezár

Közben

Nyilván

Már bármilyen

Földi holmik

Kertünk

Aludj

II. A halál emlékei

Farkas

Ez a macska

Valahol Európában, 2015

Másik március

Még annyi részlet

A semmi

Egy nyáriruhára

A halál emlékei

Ronda nyákos idő

Mindennapi adagunkat

A Valami áriája

November-stigma

Míg testemet

Tíz éve

Járványjárta város

Azon az estén

Emlék, emlék

Minden éhségével

A legjobb barátság története

Dünnyögés 1 kvintkánonra

III. Fordul a látvány

Vigasz

Első napok

Téli álom

Mikesi paradoxon

Nem te vagy

Városi ember madara

Párhuzamos univerzumok

Két korszakom

Karácsonyi ének T-nek

Költözési napló

A kanyarban

Azt hittem

A strukturált idő

Attila! Attila!

Heraldika

Mi az ősz

Fordul a látvány

Ez marad

Új év reggelére

Forgalmazza:
eKönyv Magyarország Kft.
www.ekonyv.hu

Felhasznált betűtípusok
Noto Serif – Apache License 2.0
Petrona – SIL Open Font License
Playfair Display – SIL Open Font License